wickkiey/tamil-wikipedia-markdown huggingface dataset:
# தில்லி சண்டை, 1757


**தில்லி சண்டை, 1757** அல்லது **இரண்டாம் தில்லி சண்டை** (**battle of Delhi in 1757**) தில்லியை கைப்பற்றுவதற்காக 11 ஆகஸ்டு 1757 அன்று மராத்தியப் பேரரசுக்கும், தில்லி முகலாயப் பேரரசு மீது நடைபெற்ற போராகும். இப்போரில் மராத்தியப் படைகளுக்கு பேஷ்வா இரகுநாதராவ் தலைமையிலும், தில்லி ஆதரவு ஆப்கானிய ரோகில்லா படைகளுக்கு நஜிப் உத் தௌலா தலைமையிலும் போர் நடைபெற்றது.  

## போர்
யமுனை ஆற்றின் கரையில் உள்ள தில்லி செங்கோட்டையை முற்றுகையிட்ட மராத்தியப் படைகளுக்கும், முகலாய மற்றும் ஆப்கானிய ரோகில்லா படைகளுக்கும் இடையே சண்டை 11 ஆகஸ்டு 1757 அன்று நடைபெற்றது. போரில் தோற்ற முகலாய மன்னர் நஜிப் உத்-தௌலா மராத்தியப் படைகளிடம் சரண் அடைந்தார்.  
## போருக்குப் பின்
தில்லியின் நடைமுறை ஆட்சியாளர்களாக மராத்தியர்கள் மாறினர். Raghunath Rao appointed Antaji Mankeshwar as Governor of Delhi province while Alamgir II was retained as titular head with no actual power.  
## இதனையும் காண்க
- தில்லி சண்டை, 1737
- தில்லி போர் (1803)
- கர்னால் போர்
# மராத்தியர்கள் தில்லியைக் கைப்பற்றுதல், 1771


**தில்லியை கைப்பற்றுதல்** (**Capture of Delhi**), இறுதி முகலாய மன்னர் இரண்டாம் ஆலம் ஷா ஆண்ட தில்லி செங்கோட்டையைக் கைப்பற்றுவதற்கு மராத்தியப் பேரரசு 1771-ம் ஆண்டில் இறுதிப் போர் தொடுத்தது. மராத்தியப் படைகளுக்கு எதிராக சிறிய முகலாயப் படைகளுக்கு ஆதரவாக ராம்பூர் இராச்சிய மன்னர் நஜிப் உத்-தௌலா மற்றும் செபிதா கானின் படைகள் போரிட்டது. போரில் தில்லி செங்கோட்டை மராத்தியர்களிடம் வீழ்ந்தது. முகலாயர்கள், மராத்தியர்களுடன் செய்து கொண்ட ஒப்பந்தபடி, மீண்டும் செங்கோட்டை மட்டும் முகலாயர்களிடம் திருப்பி வழங்கப்பட்டது.  
## இதனையும் காண்க
- தில்லி சண்டை, 1737
- தில்லி சண்டை, 1757
- தில்லி போர் (1803)
- கர்னால் போர்
# விக்கிப்பீடியா:சிறப்பு மாதம்

குறிப்பிட்ட பணியொன்றை, தேர்ந்தெடுக்கப்பட்ட மாதம் முழுவதும் பயனர்கள் ஒன்றிணைந்து செய்வதற்கான தொடர்த் திட்டம்.  

## வரைவும், செயலாக்கமும்
எந்தவொருப் பயனரும் முன்னெடுப்புச் செய்யலாம். வரைவு ஒன்றினை திட்டப் பக்கமாக உருவாக்கி, அதன் பேச்சுப் பக்கத்தில் உரையாடி, மற்றப் பயனர்களின் கருத்தறியலாம். அதன் அடிப்படையில் திட்டத்தை அறிவித்து செயல்படுத்தலாம்.  

எடுத்துக்காட்டுகள்:  
1. பகுப்புகளை ஒழுங்கமைவு செய்தல் போன்ற சீரமைப்புப் பணிகள்
1. மேற்கோள்/ஆதாரம் இல்லாத கட்டுரைகளில் மேற்கோள்கள்/ஆதாரங்கள் சேர்த்தல் போன்ற மேம்பாட்டுப் பணிகள்

## செயலாக்கம் பெற்ற சிறப்பு மாதங்கள்
1. விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022 - *கூகுள் தமிழாக்கக் கட்டுரைகளைச் செம்மைப்படுத்துதல்*
1. விக்கிப்பீடியா:ஒழுங்கமைத்தல் பணிக்கான சிறப்பு மாதம் - நவம்பர் 2022 - *பகுப்புகளை ஒழுங்கமைத்தல்*
1. விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022 - *தமிழக ஆசிரியர்கள் எழுதியக் கட்டுரைகளைச் செம்மைப்படுத்துதல்*

## செயலாக்கம் பெற்ற சிறப்புக் காலாண்டுகள்
1. விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - முதல் காலாண்டு 2023 - *கூகுள் தமிழாக்கக் கட்டுரைகளைச் செம்மைப்படுத்துதல்*
1. விக்கிப்பீடியா:செம்மைப்படுத்துதல் பணிக்கான சிறப்புக் காலாண்டு - இரண்டாம் காலாண்டு 2023 - *தமிழக ஆசிரியர்கள் எழுதிய கட்டுரைகளைச் செம்மைப்படுத்துதல்*
1. அலுவல்முறையில் இயக்கப்படாத காலாண்டுத் திட்டம் (சூலை, ஆகத்து, செப்டம்பர் 2023) - மேற்கோள்கள் தொடர்பான திட்டத்திற்குரிய ஆயத்தப் பணிகள்.

## பரிந்துரைகள்
1. அக்டோபர், நவம்பர், டிசம்பர் 2023 (காலாண்டுத் திட்டம்) - கூகுள் தமிழாக்கக் கட்டுரைகளைச் செம்மைப்படுத்துதல்
# ரெடிட்


**Reddit** (/ / ˈrɛdɪt /), **ரெடிட்** என்பது ஒரு அமெரிக்க சமூக செய்தித் தொகுப்பு, உள்ளடக்க மதிப்பீடு மற்றும் இணைய மன்றம் ஆகும். பதிவுசெய்யப்பட்ட பயனர்கள் (பொதுவாக "ரெடிட்டர்கள்" என்று குறிப்பிடப்படுகிறார்கள்) இணைப்புகள், உரை இடுகைகள், படங்கள் மற்றும் வீடியோக்கள் போன்ற உள்ளடக்கத்தை தளத்தில் சமர்ப்பிக்கவும், பின்னர் அவை மற்ற உறுப்பினர்களால் வாக்களிக்கப்பட்டன அல்லது குறைக்கப்படுகின்றன . இடுகைகள் "சமூகங்கள்" அல்லது "சப்ரெடிட்கள்" எனப்படும் பயனர் உருவாக்கிய பலகைகளில் பாடத்தின் அடிப்படையில் ஒழுங்கமைக்கப்படுகின்றன. அதிக ஆதரவுடன் கூடிய சமர்ப்பிப்புகள் அவற்றின் சப்ரெடிட்டின் மேற்பகுதியில் தோன்றும், மேலும் அவை போதுமான ஆதரவைப் பெற்றால், இறுதியில் தளத்தின் முதல் பக்கத்தில் தோன்றும். ரெடிட் நிர்வாகிகள் சமூகங்களை நடுநிலைப்படுத்துகின்றனர். ரெடிட் பணியாளர்கள் அல்லாத சமூகம் சார்ந்த மதிப்பீட்டாளர்களாலும் மாடரேஷன் நடத்தப்படுகிறது.  

மார்ச் 2022 நிலவரப்படி, செம்ருஷின் கூற்றுப்படி, ரெடிட் உலகில் அதிகம் பார்வையிடப்பட்ட இணையதளங்களில் 9வது இடமாகவும், அமெரிக்காவில் அதிகம் பார்வையிடப்பட்ட இணையதளங்களில் 6வது இடமாகவும் உள்ளது. அதன் பயனர் தளத்தில் சுமார் 42–49.3% அமெரிக்காவிலிருந்து வருகிறது, அதைத் தொடர்ந்து ஐக்கிய இராச்சியம் 7.9–8.2% மற்றும் கனடா 5.2–7.8%. 18 முதல் 29 வயதுடைய அமெரிக்கப் பெரியவர்களில் இருபத்தி இரண்டு சதவீதம் பேரும், 30 முதல் 49 வயதுடைய அமெரிக்கப் பெரியவர்களில் 14 சதவீதம் பேரும் தொடர்ந்து ரெடிட்டைப் பயன்படுத்துகின்றனர். ஜூலை 2017 இல், ரெடிட் $1.8 பில்லியன் மதிப்பீட்டிற்கு $200 மில்லியனை திரட்டியது, அட்வான்ஸ் பப்ளிகேஷன்ஸ் பெரும்பான்மை பங்குதாரராக உள்ளது. பிப்ரவரி 2019 இல், டென்சென்ட் தலைமையிலான $300 மில்லியன் நிதிச் சுற்று நிறுவனத்தின் மதிப்பை $3 பில்லியனாகக் கொண்டு வந்தது. ஆகஸ்ட் 2021 இல், ஃபிடிலிட்டி இன்வெஸ்ட்மென்ட்ஸ் தலைமையிலான $700 மில்லியன் நிதிச் சுற்று அந்த மதிப்பை $10 பில்லியனாக உயர்த்தியது. பின்னர் நிறுவனம் டிசம்பர் 2021 இல் 15 பில்லியன் டாலர் மதிப்பீட்டில் IPO க்கு தாக்கல் செய்ததாக கூறப்படுகிறது.  

## விளக்கக் குறிப்புகள்
# சாங்லி-மிராஜ் மற்றும் குப்வாட் மாநகராட்சி


**சாங்லி-மிராஜ் மற்றும் குப்வாட் மாநகராட்சி** (**Sangli-Miraj & Kupwad**), இந்தியாவின் மகாராட்டிரம் மாநிலத்தின் தெற்கில் உள்ள சாங்கிலி மாவட்டத்தின் நிர்வாகத் தலைமையிட நகரம் மற்றும் மாநகராட்சி ஆகும். சாங்கிலி, மீரஜ் மற்றும் குப்வாட் ஆகிய நகரங்களைக் கொண்ட இம்மாநகராட்சி கிருஷ்ணா ஆற்றின் கரையில் உள்ளது. இம்மாநகராட்சியின் மீரஜ் பகுதியில் மிரஜ் தொடருந்து நிலையம் உள்ளது.  

## நிர்வாகம்
சாங்கிலி, மீரஜ் மற்றும் குப்வாட் நகராட்சிகளை இணைத்து 28 பிப்ரவரி 1998 அன்று சாங்லி-மிராஜ் மற்றும் குப்வாட் மாநகராட்சி நிறுவப்பட்டது.இம்மாநகராட்சி 74 மாமன்ற உறுப்பினர்களையும், மேயர், துணை மேயர் மற்றும் ஆணையாளரையும் கொண்டது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 1,10,062 வீடுகள் கொண்ட  
இம்மாநகரத்தின் மக்கள் தொகை 5,02,793 ஆகும். அதில் ஆண்கள் 2,53,640 மற்றும் பெண்கள் 2,49,153 ஆக உள்ளனர். பாலின விகிதம் 1000 ஆண்களுக்கு 982 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 85.9% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 73,032 மற்றும் 3,496 ஆகவுள்ளனர்.  

இதன் மக்கள் தொகையில் இந்துக்கள் 71.32%, இசுலாமியர் 21.11%, பௌத்தர்கள் 1.38%, சமணர்கள் 4.32%, சீக்கியர்கள் 0.14%, கிறித்தவர்கள் 1.38% மற்றும் பிறர் 0.26% ஆகவுள்ளனர்.  
## இதனையும் காண்க
- சாங்கிலி
- மீரஜ்
- மிரஜ் தொடருந்து நிலையம்
# ஜால்னா



**ஜால்னா** (**Jalna**) , இந்தியாவின் மகாராட்டிரம் மாநிலத்தின் நடுவில் அமைந்த மராத்வாடா பிரதேசத்தில் உள்ள ஜால்னா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். ஜால்னா நகரம் குண்டலிகா ஆற்றின் கரையில் உள்ளது. இது கடல் மட்டத்திலிருந்து 508 மீட்டர் உயரத்தில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 54 வார்டுகளும், 53,730 வீடுகளும் கொண்ட ஜால்னா நகரத்தின் மக்கள் தொகை 2,85,577 ஆகும். அதில் ஆண்கள் 1,47,092 மற்றும் பெண்கள் 1,38,485 ஆக உள்ளனர். பாலின விகிதம் 1000 ஆண்களுக்கு 929 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.6% ஆகவுள்ளனர். இதன் சராசரி எழுத்தறிவு 70.67% ஆகவுள்ளது.  

இதன் மக்கள் தொகையில் இந்துக்கள் 60.73%, இசுலாமியர் 27.34%, பௌத்தர்கள் 6.75%, சமணர்கள் 1.67%, சீக்கியர்கள் 0.26%, கிறித்தவர்கள் 2.81% மற்றும் பிறர் 0.43% ஆகவுள்ளனர்.  
## பொருளாதாரம்
பருத்தி ஆலைகள், பருத்தித் துணி நெசவு ஆலைகள், பருத்தியிலிருந்து கொட்டை பிரிக்கும் ஆலைகள் மற்றும் பருத்திக் கொட்டை எண்ணெய் பிழியும் ஆலைகளுக்கு ஜால்னா நகரம் பெயர் பெற்றது.  

## போக்குவரத்து
ஜால்னா தொடருந்து நிலையம்மாநிலத்தின் மும்பை, நாக்பூர், புனே போன்ற பிற பகுதிகளை இணைக்கிறது.  
## தட்ப வெப்பம்
# நந்துர்பார்



**நந்துர்பார்** (**Nandurbar**) , இந்தியாவின் மகாராட்டிரம் மாநிலத்தின் வடக்கில் உள்ள காந்தேஷ் பிரதேசத்தில் உள்ள நந்துர்பார் மாவட்டத்தின் நிர்வாகத் தலைமையிடம் மற்றும் நகராட்சி ஆகும்.மலைப் பிரதேசமான நந்துர்பார் நகரத்திற்கு 12 கிலோ மீட்டர் தொலைவில் தப்தி ஆறு பாய்கிறது. இது மும்பைக்கு வடகிழக்கே 432 கிலோ மீட்டர் தொலைவில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 33 வார்டுகளும், 20,904 வீடுகளும் கொண்ட நந்துர்பார் நகரத்தின் மக்கள் தொகை 1,11,037 ஆகும். அதில் ஆண்கள் 57,412 மற்றும் 53,625 பெண்கள் ஆக உள்ளனர். பாலின விகிதம் 1000 ஆண்களுக்கு 934 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 88.1% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,281 மற்றும் 13,657 ஆகவுள்ளனர்.  

இதன் மக்கள் தொகையில் இந்துக்கள் 74.32%, இசுலாமியர் 21.43%, சமணர்கள் 2.11%, சீக்கியர்கள் 0.28%, கிறித்தவர்கள் 0.94% மற்றும் பிறர் 0.20% ஆகவுள்ளனர்.  
## போக்குவரத்து
குஜராத், மத்தியப் பிரதேச மாநிலங்களின் எல்லையில் உள்ள நந்துர்பார் தொடருந்து நிலையம்குஜராத், மத்தியப் பிரதேசத்தின் நகரங்களுடன் இணைக்கிறது.
# மாநிலங்களவைத் தேர்தல்கள் 1977


**மாநிலங்களவைத் தேர்தல்கள் 1977** (*1977 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1977ஆம் ஆண்டு பல்வேறு நாட்களில் நடைபெற்ற தேர்தல்கள் ஆகும்.  

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்கத் தேர்தல் நடைபெற்றது.  

### தேர்ந்தெடுக்கப்பட்ட உறுப்பினர்கள்
1979-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1977-1983 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1983ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*  
**1977-1983 காலத்திற்கான மாநிலங்களவை உறுப்பினர்கள்**

| - | புதுச்சேரி | வி. பி. எம். சாமி | அதிமுக |
| --- | --- | --- | --- |
| - | தமிழ்நாடு | ஜி.கே.மூப்பனார் | இதேகா |
| தமிழ்நாடு | முரசொலி மாறன் | திமுக |  |
| தமிழ்நாடு | ஏபி ஜனார்த்தனம் | அதிமுக |  |
| தமிழ்நாடு | யு.ஆர்.கிருஷ்ணன் | அதிமுக |  |
| தமிழ்நாடு | நூர்ஜெஹான் ரசாக் | அதிமுக |  |
| தமிழ்நாடு | பி. ராமமூர்த்தி | சிபிஎம் |  |
| - | } |  |  |

## இடைத்தேர்தல்
கீழ்க்கண்ட இடைத்தேர்தல் 1977ஆம் ஆண்டு நடைபெற்றது.  
| - | அரியானா | சுஜன் சிங் | இதேகா | (தேர்தல் 13/07/1977; 1978 வரை) |
| --- | --- | --- | --- | --- |
| - | மேற்கு வங்காளம் | ஆனந்த பதக் | சிபிஎம் | (தேர்தல் 13/07/1977; 1978 வரை) |
| ஒரிசா | பதிட்பாபன் பிரதான் | எல்டி | (தேர்தல் 13/07/1977; 1982 வரை) |  |
| கர்நாடகா | டிவி சந்திரசேகரப்பா | இதேகா | (தேர்தல் 14/07/1977; 1978 வரை) |  |
| கர்நாடகா | எல்ஜி ஹவனூர் | இதேகா | (தேர்தல் 14/07/1977; 1978 வரை) |  |
| உத்தரப் பிரதேசம் | நரேந்திர சிங் | ஜனதா | (தேர்தல் 14/07/1977; 1978 வரை) |  |
| உத்தரப் பிரதேசம் | எம்.எம்.எஸ். சித்து | ஜனதா | (தேர்தல் 14/07/1977; 1978 வரை) |  |
| மத்தியப் பிரதேசம் | பாலேஷ்வர் தயாள் | ஜனதா | (14/07/1977; 1978 வரை) |  |
| உத்தரப் பிரதேசம் | தினேசு சிங் | ஜனதா | (தேர்தல் 14/07/1977; 1980 வரை) |  |
| உத்தரப் பிரதேசம் | கேபி அசுதானா | ஜேபி | (தேர்தல் 14/07/1977; 1980 வரை) |  |
| உத்தரப் பிரதேசம் | சாந்தி பூசண் | ஜேபி | (தேர்தல் 14/07/1977; 1980 வரை) |  |
| உத்தரப் பிரதேசம் | பிரேம் மனோகர் | ஜேபி | (தேர்தல் 14/07/1977; 1980 வரை) |  |
| ஆந்திரப் பிரதேசம் | கொகினேனி ரங்க நாயுகுலு | இதேகா | (தேர்தல் 18/07/1977; 1980 வரை) |  |
| தமிழ்நாடு | ஈ.ஆர்.கிருஷ்ணன் | அதிமுக | (தேர்தல் 18/07/1977; 1980 வரை) |  |
| குசராத்து | திரிலோக் கோகோய் | இதேகா | (தேர்தல் 20/07/1977; 1980 வரை) |  |
| கர்நாடகா | எல்ஆர் நாயக் | இதேகா | (தேர்தல் 20/07/1977; 1980 வரை) |  |
| கேரளா | தாளேக்குன்னில் பஷீர் | இதேகா | (தேர்தல் 20/07/1977; 1979 வரை) | } |

1.
# மாநிலங்களவைத் தேர்தல்கள் 1975


**மாநிலங்களவைத் தேர்தல்கள் 1975** (*1975 Rajya Sabha Elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1975ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.  

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கானத் தேர்தல் நடைபெற்றது.  

### தேர்ந்தெடுக்கப்பட்ட உறுப்பினர்கள்
1975-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1975-1981 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர 1981ஆம் ஆண்டில் ஓய்வு பெற்றனர். . *பட்டியல் முழுமையடையவில்லை.*  
| - | ஜம்மு மற்றும் காஷ்மீர் | சையத் மிர் காசிம் | ஜேகேஎன்சி | (தேர்தல் 29/07/1975; 1978 வரை) டி. பி. தர் பதவி விலகியதால் தேர்தல் |
| --- | --- | --- | --- | --- |
| பீகார் | உசைன் ஜவார் | ஜே.கே.என்.சி | (தேர்தல் 20/12/1975; 1978 வரை) | } |

## இடைத்தேர்தல்
1975ஆம் ஆண்டு கீழ்க்கண்ட இடைத்தேர்தல் நடைபெற்றது.  
**1975-1981 காலத்திற்கான ராஜ்யசபா உறுப்பினர்கள்**

| - | குசராத்து | ஹரிசிங் பி மஹிதா | இதேகா | பதவி விலகல் 15/03/1985 |
| --- | --- | --- | --- | --- |
| குசராத்து | வீரன் ஜே ஷா | சுயே |  |  |
| குசராத்து | பேராசிரியர் ராம்லால் பரிக் | ஜன |  |  |
| - | சிக்கிம் | லியோனார்ட் சாலமன் சாரிங் | இதேகா |  |
| - | மேற்கு வங்காளம் | ஜஹர்லால் பானர்ஜி | இதேகா |  |
| மேற்கு வங்காளம் | பிரதிமா போஸ் | இதேகா |  |  |
| மேற்கு வங்காளம் | பிரணாப் முகர்ஜி | இதேகா |  |  |
| மேற்கு வங்காளம் | தே. பி. சட்டோபாத்யாயா | இதேகா |  |  |
| மேற்கு வங்காளம் | கல்யாண் ராய் | சிபிஐ |  |  |
| மேற்கு வங்காளம் | அகமது எச் மோண்டல் | இதேகா |  |  |
| - | } |  |  |  |
# விக்கிப்பீடியா:முதற்பக்கக் கட்டுரைகள்/அக்டோபர் 9, 2022


**ஐன் ஜலுட் போர்** என்பது எகிப்தின் பகிரி அடிமை வம்சத்தவர் மற்றும் மங்கோலியப் பேரரசுக்கு இடையே தென்கிழக்கு கலிலேயாவிலுள்ள செசுரீல் பள்ளத்தாக்கில் 3 செப்டம்பர் 1260 ஆம் ஆண்டு நடைபெற்ற போர் ஆகும். இசுரேலிலுள்ள செசுரீல் பள்ளத்தாக்கின் தற்போதைய அழிந்துபோன கிராமமான சிரினின் தளத்திற்கு அருகில் இது நடைபெற்றது. மங்கோலியப் படையெடுப்புகளின் நீட்சியாக இந்தப் போர் நடைபெற்றது. முதன் முறையாக ஒரு மங்கோலிய முன்னேற்றமானது போர்க்களத்தில் நடந்த நேரடியான சண்டையில் நிரந்தரமாக தோற்கடிக்கப்பட்டது இந்தப்போரில்தான். **மேலும்...**  
---

**லைசாந்தர்** என்பவர் ஒரு எசுபார்த்தன் இராணுவ மற்றும் அரசியல் தலைவர் ஆவார். கிமு 405 இல் நடந்த ஈகோஸ்ப்பொட்டாமி சமரில் இவர் ஏதெனியன் கடற்படையை அழித்து, ஏதென்சை சரணடையச் செய்தார். மேலும் பெலோபொன்னேசியப் போரை முடிவுக்குக் கொண்டு வந்தார். காலியார்டஸ் போரில் இவர் இறக்கும் வரை அடுத்த தசாப்தத்தில் கிரேக்கத்தில் எசுபார்த்தாவின் ஆதிக்கம் நிலைப்பதில் முக்கிய பங்கு வகித்தார். எசுபார்த்தாவைப் பற்றிய லைசாந்தரின் பார்வை பெரும்பாலான எசுபார்த்தன்களிடமிருந்து வேறுபட்டது. அவர் ஏதெனியன் பேரரசை அகற்றி எசுபார்த்தன் மேலாதிக்கத்தை ஏற்படுத்த விரும்பினார். **மேலும்...**
# வெண்வயிற்று மின்சிட்டு


**வெண்வயிற்று மின்சிட்டு** (*White-bellied minivet*)(*பெரிக்ரோகோடசு எரித்ரோபைகியசு*) என்பது நேபாளம் மற்றும் இந்தியாவில் பெரும்பாலும் உலர்ந்த இலையுதிர் காடுகளில் காணப்படும் ஒரு வகை மின்சிட்டு ஆகும்.  
, ராஜஸ்தான், இந்தியா .]]  

## சொற்பிறப்பியல்
மின்சிட்டுகள் என்ற வடமொழிப் பெயரின் தோற்றம் குறித்துத் தெரியவில்லை. ஆனால் இது ஒரு இந்தியப் பெயரின் ஆங்கிலத் தழுவலாக இருக்கலாம். மின்சிட்டுகள் பேரினமானது சில மின்சிட்டுகளின் குங்குமப்பூ நிறத்துடன் தொடர்புடையதாகத் தெரிகிறது.  

## விளக்கம்
ஆண் வெண்வயிற்று மின்சிட்டுகள் பளபளப்பான கருப்பு தலை, கழுத்து, வால் மற்றும் மேற்பகுதியினைக் கொண்டுள்ளது. இந்த சிற்றினம் வெள்ளை கழுத்து, ஆரஞ்சு தொண்டை, பிற கீழ்ப் பகுதி வெண்மை நிறத்தில் காணப்படும். பின்பகுதி ஆரஞ்சு நிறத்தில் உள்ளது. இறக்கைகளில் வெள்ளை அடையாளங்கள் உள்ளன.  

பெண் மின்சிட்டு, அடர் சாம்பல் மேல் பகுதியுடன், கருப்பு நிற இறக்கை, வெள்ளை கழுத்து, கருப்பு வால் மற்றும் அலகுக்கும் கண்ணுக்கும் இடைப்பட்ட பகுதி பளபளப்பான கருப்பு நிறத் தோற்றத்தில் காணப்படும். இதன் இறக்கைகள் ஆண்களின் இறக்கைப் போன்று வெள்ளை அடையாளங்களைக் கொண்டுள்ளன. மேலும் பின்பகுதி ஆரஞ்சு நிறத்தில் இருக்கும்.  

இதன் நீளம் 18.5 முதல் 20 செ.மீ வரை இருக்கும்.  

## வாழ்விடமும் நடத்தையும்
வெண்வயிற்று மின்சிட்டுகள் நேபாளம் மற்றும் இந்தியாவைப் பூர்வீகமாகக் கொண்டது. முக்கியமாக இவை வறண்ட இலையுதிர் காடுகளில் காணப்படும். இந்த சிற்றினம் திறந்த புன்னிலங்களில் அரிதான அகாசியா தளிர்கள், உலர்ந்த புல்வெளிகள் மற்றும் விவசாய நிலம் போன்ற செயற்கை நிலப்பரப்புகளில் வாழ்கிறது. இது 20,000 கி.மீ. க்கும் அதிகமான மிகப் பெரிய பகுதியை ஆக்கிரமித்துள்ளது.  

மினிசிட்டுகள் பொதுவாகச் சிறிய குழுக்களாகக் காணப்படும். சில சமயங்களில் மற்ற சிற்றினங்களுடன் இணைந்து காணப்படும். இது பறந்தோ அல்லது மரங்களின் விதானத்தில் அமர்ந்தோ பூச்சிகளை இரையாகப் பிடிக்கின்றன.  

இதன் குரல் இனிமையான ஊதல் ஊதிப் போன்றது.  

## இனப்பெருக்கம்
இந்த பறவை மரத்தின் உச்சியில் கூடு கட்டுகிறது. கூடு என்பது சிறிய மரக்கிளைகள் மற்றும் சிலந்தி வலைகளால் பிணைக்கப்பட்ட ஒரு கோப்பை வடிவ அமைப்பாகும். பொதுவாக நான்கு முட்டைகள் வரை இக்கூட்டில் இடும். இவை 17 முதல் 18 நாட்கள் வரை அடைகாக்கும். அடைகாத்தல் முக்கியமாகப் பெண் பறவைகளால் செய்யப்படுகிறது. ஆனால் இரண்டு பறவைகளும் சந்ததிகளை வளர்க்க உதவுகின்றன.  

## துணையினங்கள்
வெண்வயிற்று மினிசிட்டுகளில் இரண்டு துணையினங்கள் உள்ளன:  

*பெ. எ. அல்பிப்ரான்சு*: மத்திய மியான்மர் சமவெளியில் காணப்படும்  

*பெ. எ. எரித்ரோபிசியசு* தீபகற்ப இந்தியா (பஞ்சாப் மற்றும் ராஜஸ்தான் முதல் பீகார் மற்றும் மைசூர் வரை).  

## பாதுகாப்பு நிலை
இந்தச் சிற்றினமானது பன்னாட்டு இயற்கைப் பாதுகாப்புச் சங்கத்தினால் "தீவாய்ப்புக் கவலை குறைந்த இனம்" என்று பட்டியலிடப்பட்டுள்ளது.
# சின்ன அலகு மின்சிட்டு


**சின்ன அலகு மின்சிட்டு** (*Short-billed Minivet*)(*பெரிக்ரோகோடசு பிரெவிரோசுசுரிசு*) என்பது *கேம்பேபாகிடே* குடும்பத்தில் உள்ள ஒரு வகை பறவை சிற்றினம் ஆகும். இது வங்காளதேசம், பூடான், கம்போடியா, சீனா, இந்தியா, லாவோஸ், மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# முல்லை பதிப்பகம்


** முல்லை பதிப்பகம்** என்பது இந்தியாவின் , தமிழ்நாட்டின், சென்னையில் தொடங்கப்பட்ட ஒரு தமிழ் புத்தகப் பதிப்பு நிறுவனம் ஆகும். இது 1944 ஆம் ஆண்டு முல்லை முத்தையாவால் துவக்கப்பட்டது. பாரதிதாசன் பாடல்கள் மீது உள்ள ஈர்ப்பால் அவரது நூல்களை வெளியிடுவதை நோக்கமாக கொண்டே இப்பதிப்பகத்தைத் துவக்கினார். பதிப்பகத்தின் பெயரான முல்லை என்பது பாரதிதாசனால் பரிந்துரைக்கபட்ட பெயராகும்.  

## வெளியீடுகள்
இந்த பதிப்பகம் பல்வேறு துறைசார்ந்த நூல்களை இந்தப் பதிப்பகம் வெளியிட்டு வருகின்றது. இந்த பதிப்பகம் பாரதிதாசனின் பல நூல்களை பதிப்பித்துள்ளது. எம். எஸ். உதயமூர்த்தி அவர்களின் முதல் நூல் முல்லை பதிப்பகத்தின் வழியாகவே வெளியானது.
# கரோலின் பெர்ட்டோத்சி


**கரோலின் ரூத் பெர்ட்டோத்சி** (*Carolyn Ruth Bertozzi*; பிறப்பு: அக்டோபர் 10, 1966) அமெரிக்க வேதியியலாளரும், நோபல் பரிசு பெற்றவரும் ஆவார். இவர் வேதியியல், உயிரியல் இரண்டிலும் பரந்து விரிந்த பணிக்காக அறியப்பட்டவர். வாழ்க்கை அமைப்புகளுடன் இணக்கமான வேதி வினைகளுக்கு "உயிரிநேர்மறை வேதியியல்" (*bioorthogonal chemistry*) என்ற சொல்லை அவர் உருவாக்கினார். இவரது அண்மைய முயற்சிகளில் கிளைக்கான்கள் எனப்படும் செல் மேற்பரப்பு சர்க்கரைகளை ஆய்வு செய்வதற்கான வேதியியல் கருவிகளின் தொகுப்பு மற்றும் அவை புற்றுநோய், வீக்கம், கோவிட்-19 போன்ற வைரசுத் தொற்றுகள் போன்ற நோய்களை எவ்வாறு பாதிக்கின்றன என்பது பற்றியதாக இருந்தது. இசுட்டான்போர்டு பல்கலைக்கழகத்தில், இவர் மனிதநேயம் மற்றும் அறிவியல் பள்ளியில் பேராசிரியராக உள்ளார். இவர் அவார்டு இயூசு மருத்துவக் கல்வி நிலையத்தில் ஒரு ஆய்வாளராகவும் உள்ளார். மேலும் லாரன்ஸ் பெர்க்லி தேசிய ஆய்வகத்தில் உள்ள நானோ அறிவியல் ஆராய்ச்சி மையத்தின் முன்னாள் இயக்குநரும் ஆவார்.  

கரோலின் பெர்ட்டோத்சி தனது 33-ஆவது அகவையில் மேக்கார்தர் "மேதை" விருதைப் பெற்றார். 2010 இல், மதிப்புமிக்க லெமெல்சன்-எம்ஐடி விருதைப் பெற்ற முதல் பெண்மணி ஆனார். இவர் தேசிய அறிவியல் கழகம் (2005), மருத்துவக் கல்விக்கழகம் (2011), கண்டுபிடிப்பாளர்களின் தேசிய கல்விக் கழகம் (2013) ஆகியவற்றில் உறுப்பினராக உள்ளார். ஒரு திறந்த நேர்பாலீர்ப்பு பெண்ணாக, மாணவர்கள் மற்றும் சக ஊழியர்களுக்கு பெர்ட்டோத்சி ஒரு முன்மாதிரியாக இருந்து வருகிறார்.  

பெர்ட்டோத்சிக்கும் மோர்ட்டன் மெல்டால், காரல் சார்ப்பிலசு ஆகியோருக்கும் 2022 ஆம் ஆண்டிற்கான வேதியியலுக்கான நோபல் பரிசு "கிளிக்கு வேதியியலின் வளர்ச்சிக்காக" வழங்கப்பட்டது.
# பிரெஞ்சு காலனிப் பேரரசு


**பிரெஞ்சு காலனிப் பேரரசு** என்பது 14ஆம் நூற்றாண்டிலிருந்து பிரான்சால் ஆளப்பட்ட பகுதிகளை உள்ளடக்கியதாகும். இது முதல் பிரெஞ்சு காலனிப் பேரரசு மற்றும் இரண்டாம் பிரெஞ்சு காலனிப் பேரரசு என இரண்டாகப் பிரிக்கப்படுகிறது. முதல் பேரரசு 1814ஆம் ஆண்டுவரை நீடித்திருந்தது. இரண்டாம் பேரரசின் தொடக்கமானது 1830ஆம் ஆண்டு அல்சியர்ஸை வென்றதில் இருந்து தொடங்குகிறது. இரு உலகப்போர்களுக்கு இடையில் இது அதன் உச்சபட்ச பரப்பளவைக் கொண்டிருந்தது. காலனிப் பேரரசுகளில் பிரித்தானியப் பேரரசுக்கு அடுத்ததாக இரண்டாவது மிகப் பெரிய காலனிப் பேரரசாகப் பிரெஞ்சு காலனிப் பேரரசு இருந்தது.
# ஆனந்த பவனம்


**ஆனந்த பவனம்** (*Anand Bhavan*) என்பது நேரு குடும்பத்தை மையமாக வைத்து, இந்தியாவின் பிரயாக்ராஜில் உள்ள ஒரு வரலாற்று சிறப்புமிக்க அருங்காட்சியகம் ஆகும். 1930களில் இந்திய அரசியல் தலைவர் மோதிலால் நேருவால் நேரு குடும்பத்தின் வசிப்பிடமாக இது இருந்தது. இந்த மாளிகையான ஆனந்த பவன் இந்திய தேசிய காங்கிரஸின் உள்ளூர் தலைமையகமாக மாற்றப்பட்டது. ஜவகர் கோளரங்கம் இங்கு அமைந்துள்ளது. இது வானியல் மற்றும் அறிவியலில் அதன் வான் காட்சிகள் மூலம் மக்களிடையே அறிவியல் ஆர்வத்தை வளர்க்கப் பாடுபடுகிறது.  

1970ஆம் ஆண்டு அப்போதைய இந்தியப் பிரதமரும் மோதிலால் நேருவின் பேத்தியும் மற்றும் ஜவகர்லால் நேருவின் மகளுமான இந்திரா காந்தியால், இந்திய அரசாங்கத்திற்கு நன்கொடையாக வழங்கப்பட்டது.  

## படம்

## மேலும் பார்க்கவும்
- இந்தியாவில் உள்ள அருங்காட்சியகங்களின் பட்டியல்
# ஆக்ஸ்போர்டு விலங்கு நெறியியல் மையம்



**ஆக்ஸ்போர்டு விலங்கு நெறியியல் மையம்** , அதிகாரப்பூர்வமாக **ஃபெரேட்டர் மோரா ஆக்ஸ்போர்டு சென்டர் ஃபார் அனிமல் எத்திக்ஸ்** (*Ferrater Mora Oxford Centre for Animal Ethics*), என்பது இங்கிலாந்தின் ஆக்ஸ்போர்டு நகரைத் தாயகமாகக் கொண்டு இயங்கும் ஒரு விலங்கு நெறியியல் பரப்பு அமைப்பாகும்.  

## வரலாறு
ஆக்ஸ்போர்டு விலங்கு நெறியியல் மையம் இங்கிலாந்தின் ஆக்ஸ்போர்டு நகரில் 2006-ம் ஆண்டு ஆக்ஸ்போர்டு பல்கலைக்கழகத்தின் இறையியல் துறை உறுப்பினரான ஆண்ட்ரூ லின்சி என்பவரால் நிறுவப்பட்டது. இருப்பினும் இந்த மையம் அப்போது ஆக்ஸ்போர்டு பல்கலைக்கழகத்துடன் இணைக்கப்படவில்லை. அரா பால் பர்ஸாம், மார்க் எச். பெர்ன்ஸ்டீன் ஆகியோர் இம்மையத்தின் இணைநிறுவனர்கள் ஆவர். இந்த மையத்திற்கு கட்டலான் மெய்யியலாளரான ஜோஸ் ஃபெர்ரேட்டர் மோரா என்பவரது நினைவாகப் பெயரிடப்பட்டது.  

## செயற்பாடுகள்
ஆக்ஸ்போர்டு விலங்கு நெறியியல் மையம் கல்வியியல் ஆய்வு மற்றும் பொது விவாதத்தின் மூலம் விலங்குகள் தொடர்பான நெறியியல் முறைகளை வளர்த்து மேம்படுத்துகிறது. மேலும் விலங்கு நெறியியல் துறையின் வளர்ப்பில் ஆர்வம் காட்டும் கல்வியாளர்களை ஒருங்கிணைத்து உலகளாவிய சங்கத்தை உருவாக்கும் நோக்கத்தையும் கொண்டுள்ளது. அந்த நோக்கத்திற்காக இந்த மையம் ஐக்கிய அமெரிக்காவின் இல்லனாய் பல்கலைக்கழகத்துடன் இணைந்து *தி ஜர்னல் ஆவ் அனிமல் எத்திக்ஸ்* என்ற கல்வியியல் சார்ந்த ஒரு விலங்கு நெறியியல் இதழை வெளியிடுகிறது. மேலும் சர்வதேச பதிப்பகத்தாரான பால்கிரேவ் மேக்மில்லன் அமைப்பினருடன் இணைந்து ஒரு விலங்கு நெறியியல் தொடரையும் நிறுவியுள்ளது.  

## குறிப்பிடத்தக்க ஆளுமைகள்
ஆக்ஸ்போர்டு விலங்கு நெறியியல் மையத்தின் குறிப்பிடத்தக்க ஆளுமைகளில் ராபர்ட் கார்னர், ஸ்டீவன் எம். வைஸ், மார்ட்டின் ஹெனிக் ஆகியோர் அடங்குவர்.
# அம்லுக்-தாரா தூபி



**அம்லுக்-தாரா தூபி** (**Amluk-Dara stupa**), பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் உள்ள சுவாத் சமவெளியில் அமைந்துள்ளது.பௌத்தம் தொடர்பான அம்லுக்-தாரா தூபி கிபி 3ம் நூற்றாண்டில் நிறுவப்பட்டது. இத்தூபியை அங்கேரிய-பிரித்தானிய தொல்லியல் அறிஞரான *சர் ஆரல் ஸ்டெயின்* என்பவரால் 1926ம் ஆண்டில் முதன்முதலாக கண்டறியப்பட்டது. 1960 மற்றும் 1970களில் *டொமினிகோ ஃபேசினா* எனும் தொல்லியல் ஆய்வாளாரல் இத்தூபி குறித்து ஆராயப்பட்டது.  

சதுர வடிவிலான இத்தூபியின் அஸ்திவாரம் 4 மீட்டர் தடிமன் கொண்டது. இத்தூபி 7 மீட்டர் உயரம் மற்றும் 21 மீட்டர் விட்டம் கொண்ட ஒரு அரைக்கோளக் குவிமாடம் கொண்டது. தற்போது இத்தூபி சிதிலமடைந்த நிலயில் உள்ளது.  

## இதனையும் காண்க
- சுவாத் ஆறு
- சுவாத் மாவட்டம்
- தர்மராஜிக தூபி

## படக்காட்சிகள்
# துசிடிடீஸ் பொறி


**துசிடிடீஸ் பொறி** (Thucydides Trap) என்பது அமெரிக்க அரசியல் அறிவியலாளரான கிரகாம் அல்லிசன் பிரபலப்படுத்திய ஒரு சொற்றொடர் ஆகும். பிராந்திய அளவில் அல்லது சர்வதேச அளவில் உளதாயிருக்கும் உலக வல்லரசின் ஆதிக்கத்தை வளரும் அரசானது பெற நினைக்கும் காரணத்தால் போரைத் தூண்டு மனப்பாங்கு ஏற்படுவதை விளக்க இச்சொற்றொடர் பயன்படுத்தப்படுகிறது. அமெரிக்கா மற்றும் சீனாவிற்கு இடையே போராக மாற வாய்ப்புள்ள சூழ்நிலையை விளக்குவதற்காக முதன்மையாக இச்சொற்றொடர் பயன்படுத்தப்படுகிறது.  

பண்டைய ஏதெனிய வரலாற்றாளர் மற்றும் இராணுவத் தளபதியுமான துசிடிடீஸின் கூற்றுக்களை அடிப்படையாகக் கொண்டு, இச்சொற்றொடர் உருவாக்கப்பட்டது. ஏதெனிய அரசின் வளர்ச்சியைக் கண்டு அஞ்சிய எசுபார்த்தா, ஏதெனிய அரசுடன் நடத்திய பெலோபொன்னேசியப் போரை குறிக்க இச்சொற்றொடர் துசிடிடீஸால் பயன்படுத்தப்பட்டது.  

இந்தக் கோட்பாட்டிற்கு ஆதரவளிக்கும் விதமாக, கிரகாம் அல்லிசன் ஆர்வர்டு பல்கலைக்கழகத்தில் ஒரு ஆய்வை நடத்தினார். வளர்ந்து வரும் சக்தியானது ஒரு ஆளும் சக்திக்கு எதிராக வந்த 16 வரலாற்று சூழ்நிலைகளில், 12 சூழ்நிலைகள் போரில் முடிந்தன என்பதை அவர் கண்டறிந்தார். இருந்தும் இந்த ஆய்வானது குறிப்பிடத்தக்க அளவுக்கு விமர்சிக்கப்பட்டது. அமெரிக்கா-சீன இராணுவச் சண்டை ஏற்படலாம் என்பதற்கு இச்சொற்றொடர் பயன்படுத்தப்படுவதில் அறிஞர்கள் இடையே வேறுபாடு உள்ளது.
# வதோதரா நகரம் சட்டமன்றத் தொகுதி

**வதோதரா நகரம் சட்டமன்றத் தொகுதி** (*Vadodara City Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது வதோதரா மாவட்டத்தில் உள்ளது. வதோதரா மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும்.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | சந்திரகாந்த் பரீக் | சுதந்திராக் கட்சி |  |
| 1972 | சந்திரகாந்த் பரீக் | இந்திய தேசிய காங்கிரஸ் |  |
| 1975 | மகரந்த் தேசாய் | பாரதீய ஜனசங்கம் |  |
| 1980 | மகரந்த் தேசாய் | பாரதிய ஜனதா கட்சி |  |
| 1980 | ரஞ்சித்சிங் கெய்க்வாட் | இந்திரா காங்கிரஸ் |  |
| 1985 | பிக்காபாய் முல்ஜிபாய் பாபரி | இந்திய தேசிய காங்கிரஸ் |  |
| 1990 | நலீன் பட் | பாரதிய ஜனதா கட்சி |  |
| 1995 | பூபேந்திரபாய் கட்டுலால் லாக்வாலா | பாரதிய ஜனதா கட்சி |  |
| 1998 | பூபேந்திரபாய் கட்டுலால் லாக்வாலா | பாரதிய ஜனதா கட்சி |  |
| 2002 | பூபேந்திரபாய் கட்டுலால் லாக்வாலா | பாரதிய ஜனதா கட்சி |  |
| 2007 | பூபேந்திரபாய் கட்டுலால் லாக்வாலா | பாரதிய ஜனதா கட்சி |  |
| 2012 | மனிசா வாகீல் | பாரதிய ஜனதா கட்சி |  |
| 2017 | மனிசா வாகீல் | பாரதிய ஜனதா கட்சி |  |
| 2022 | மனிசா வாகீல் | பாரதிய ஜனதா கட்சி | } |
**குறிப்பு**
# லைமன்



**லைமன்** (**Lyman**), உக்ரைன் நாட்டின் தூரக்கிழக்கில் உள்ள தோனெஸ்க் மாகாணத்தில் உள்ள கிராமடோர்ஸ்க் மாவட்டத்தின் தலைமையிட நகரம் ஆகும்.லைமன் நகரம் 16.51 சதுர கிலோ மீட்டர் பரப்பளவு கொண்டது.  

## மக்கள் தொகை
2001-இல் இதன் மக்கள் தொகை 28,172 ஆக இருந்தது. இம்மாகாணத்தில் நடைபெற்ற உள்நாட்டுப் போரால் 2021-ஆம் ஆண்டில் இந்நகரத்தின் மக்கள் தொகை 20,469 ஆக குறைந்துவிட்டது. 2022-ஆம் ஆண்டில் உக்ரைன் மீதான உருசியாவின் படையெடுப்பிற்குப் பின் அக்டோபர் 2022-இல் இந்நகரத்தின் மக்கள் தொகை 5,000 ஆக குறைந்துவிட்டது.  

## உக்ரைன் மீதான் உருசியாவின் படையெடுப்பு

உக்ரைன் மீதான உருசியாவின் படையெடுப்பின் போது இந்நகரத்தை உருசியப் படைகள் கைப்பற்றியது. மீண்டும் இந்நகரை அக்டோபர் 2022-இல் உருசியப் படைகளிடமிருந்து உக்ரைன் படைகள் மீட்டது. அப்போது லைமன் நகரத்தில் இரண்டு திரள் இடுகாடுகளில் 200 மனித சடலங்கள் கொண்ட கல்லறைகள் கண்டுபிடிக்கப்பட்டது. இதில் கிடைத்த சடலங்களின் எண்ணிக்கை இது வரை உறுதிப்படுத்தப்படவில்லை.  
## இதனையும் காண்க
- புச்சா
- இசியம்
# சாகி பாலம்


**சாகி பாலம்** (*Shahi Bridge*) அல்லது **முனிம் கான் பாலம்** அல்லது **அக்பரி பாலம்** அல்லது **முகலாய பாலம்** அல்லது **சான்பூர் பாலம்** என்பது இந்தியாவின் உத்தரப்பிரதேசத்தில் உள்ள ஜவுன்பூர் மாவட்டத்தின் தலைமையிட நகரமான ஜவுன்பூர் நகரத்தில் பாயும் கோமதி ஆற்றின் மீது 16ஆம் நூற்றாண்டில் கட்டப்பட்ட பாலமாகும். சாகி பாலம் சான்பூர் தொடருந்து நிலையத்திற்கு வடக்கே, 1.7 கி.மீ. தொலைவிலும் சாபராபாத்தின் வடமேற்கு, 7.3. கி.மீ. தொலைவிலும், மரியாகூவின் வடக்கு-வடகிழக்கே 16 கி.மீ. தொலைவிலும் கிராகட் நகரின் மேற்கு-வடமேற்கு திசையில் 26.6 கி.மீ. தொலைவிலும் அமைந்துள்ளது.  

## கட்டுமானம்

முகலாய பேரரசர் அக்பர் சாகி பாலத்தைக் கட்ட உத்தரவிட்டார். இது 1568-69 ஆம் ஆண்டில் முனிம் கானால் முடிக்கப்பட்டது. இந்தப் பாலம் கட்டி முடிக்க நான்கு ஆண்டுகள் ஆனது. இது ஆப்கானித்தான் கட்டிடக் கலைஞர் அப்சல் அலி என்பவரால் வடிவமைக்கப்பட்டது.  

## தற்போதைய பயன்பாடு

1934 நேபாளம்-பீகார் நிலநடுக்கத்தில் பாலம் கடுமையாகச் சேதமடைந்தது. இதன் ஏழு வளைவுகள் மீண்டும் கட்டப்பட்டது. இதன் வரலாற்று முக்கியத்துவத்துடன், பாலம் இன்னும் பயன்பாட்டில் உள்ளது.  

இந்த பாலம் 1978 முதல் தொல்லியல் இயக்குநரகத்தின் பாதுகாப்பு மற்றும் பாதுகாப்பு பட்டியலில் உள்ளது.  

இந்த பாலம் பொதுவாக சான்பூரின் மிக முக்கியமான முகலாய அமைப்பாக அங்கீகரிக்கப்பட்டுள்ளது.  

சாகி பாலத்திற்கு இணையான புதிய பாலம் 2006ஆம் ஆண்டு நவம்பர் 28ஆம் தேதி அப்போதைய உத்தரப்பிரதேச முதலமைச்சர் முலாயம் சிங் யாதவ் அவர்களால் திறந்து வைக்கப்பட்டது.  

## இலக்கியத்தில்
வில்லியம் கோட்சசு தனது *'செலக்ட் வியூஸ் இன் இந்தியா*<nowiki/>' என்ற புத்தகத்தில் பாலம் பற்றிக் கீழ்க்கண்டவாறு குறிப்பிடுகிறார்:  

வெள்ளப்பெருக்கு அடிக்கடி வெள்ளப்பெருக்கு ஏற்படுவதால் 1774ஆம் ஆண்டில் பிரித்தானியப் படைகளின் முழுப் படையணியும் படகுகளில் பாலத்தின் மேல் சென்றது”  

உருட்யார்ட் கிப்லிங்கின் *அக்பரின் பாலம் என்ற கவிதை இந்தப் பாலத்தைக்* குறிப்பிடுகிறது  
## மேலும் பார்க்கவும்
- அதாலா மஸ்ஜித், ஜான்பூர்
- ஜமா மஸ்ஜித், ஜான்பூர்
# பல்லி கல்யாணச்சக்கரவர்த்தி



**பல்லி கல்யாணச்சக்கரவர்த்தி** (Balli Kalyanachakravarthy) ஓர் இந்தியத் தொழிலதிபரும் அரசியல்வாதியும் ஆவார். **பல்லி கல்யாண் சக்ரவர்த்தி** என்றும் இவர் அழைக்கப்படுகிறார், ஒய்எஸ்ஆர் காங்கிரஸ் கட்சியின் உறுப்பினராக 2021 முதல் ஆந்திரப் பிரதேச சட்ட சபையில் பணியாற்றி வருகிறார். கல்யாணச்சக்கரவர்த்தி நெல்லூர் மாவட்டம் கூடூர் நகரைச் சேர்ந்தவர் நிகிபா நிகழ்நேர வர்த்தக நிறுவனத்தை இணைந்து நிறுவினார்.  

கல்யாணச்சக்கரவர்த்தியின் தந்தை பாலி துர்கா பிரசாத் ராவ் ஆவார். ஆந்திரப் பிரதேச சட்டமன்றத்தின் நீண்டகால உறுப்பினராக இவர் இருந்தார். 2019 ஆம் ஆண்டு மக்களவைக்கு திருப்பதி தொகுதியை பிரதிநிதித்துவப்படுத்தி தேர்ந்தெடுக்கப்பட்டார். தந்தை கோவிட்-19 நோயால் பாதிக்கப்பட்ட பிறகு மாரடைப்பால் செப்டம்பர் 2020 ஆம் ஆண்டு அலுவலகத்திலேயே இறந்தார்.  

2021 ஆம் ஆண்டு கல்யாணச்சக்கரவர்த்தி தனது தந்தையின் மக்களவைத் தொகுதிக்கான இடைத்தேர்தலில் போட்டியிட நினைத்தார். . 31 மார்ச் 2021 அன்று பதவியேற்றார்
# ஜெலுத்தோங்



<mapframe text="ஜெலுத்தோங் அமைவிடம்" width=300 height=230 zoom=12 latitude=5.395 longitude=100.3105>  
{  
"type": "ExternalData",  
"service": "geoline",  
"ids": "Q4873314",  
"properties": {  
"stroke": "#FFCC00",  
"stroke-width": 6  
}  
}  
</mapframe>  

**ஜெலுத்தோங்** (ஆங்கிலம்: *Jelutong*; மலாய் மொழி: *Jelutong*; சீனம்: 日落洞; ஜாவி: جلوتوڠ) என்பது மலேசியா, பினாங்கு, ஜார்ஜ் டவுன் நகர்ப் பகுதியில் அமைந்துள்ள ஒரு புறநகர் குடியிருப்புப் பகுதி ஆகும். முன்பு காலத்தில் இங்கு தமிழர்கள் அதிகமாக வாழ்ந்தார்கள்.  

18-ஆம் நூற்றாண்டின் பிற்பகுதியில், ஆச்சே மற்றும் இந்தியாவைச் சேர்ந்த வணிகர்கள் இந்தப் பகுதியின் சுற்று வட்டாரங்களில் குடியேறியனர். அதிலிருந்து இங்கு மக்கள் வசித்து வருகின்றனர்.  

1980-ஆம் ஆண்டுகளில் நகரமயமாக்கல், இந்தப் பகுதி பெருநகரப் புறநகர்ப் பகுதியாக மாற்றி அமைத்தது. அது வரையில் இந்த இடம் குண்டர் கும்பல்கள் அதிகமாக வாழும் இடமாக இருந்தது.  

## பொது
ஒரு காலத்தில் இங்கு டயரா கோசதுலாட்டா (*Dyera Costulata*) எனும் ஒரு வகையான ஜெலுத்தோங் மரங்கள் அதிகமாக இருந்ததாக நம்பப்படுகிறது. அந்த மரnக்களின் நினைவாக ஜெலுத்தோங் என்று இந்த இடத்திற்குப் பெயரிடப்பட்டது.  

## வரலாறு

1786-ஆம் ஆண்டில் பிரித்தானிய தளபதி பிரான்சிஸ் லைட் வருவதற்கு முன்பே ஜெலுத்தோங் பகுதியில் மக்கள் குடியேறி விட்டனர். ஆச்சே மற்றும் இந்தியாவைச் சேர்ந்த வணிகர்கள் இந்தப் பகுதியில் உள்ள பினாங்கு ஆற்றின் முகப்பில் குடியிருப்பு இடங்களையும் கிராமங்களையும் நிறுவி விட்டனர்.  

ஜெலுத்தோங்கில் பெருகி வந்த மக்கள்தொகை காரணமாக குற்றச் செயல்களும் பெருகின. குண்டர்கள் தெருக்களில் சுற்றித் திரிய தொடங்கினர். இருப்பினும் 1980-களில் மக்களின் வாழ்க்கைத் தர உயர்வு; மற்றும் நகரமயமாக்கல் ஆகியவற்றினால் ஜெலுத்தோங்கில் குற்றச் செயல்கள் குறைந்தன.  

### ஜெலுத்தோங் புலி

மலேசியாவின் பிரபல வழக்கறிஞரான கர்பால் சிங் (*Karpal Singh*), ஜெலுத்தோங் நாடாளுமன்றத் தொகுதியில்தான் முதன்முதலில் தேசிய அரசியல் அரங்கில் நுழைந்தார்.  

ஜனநாயக செயல் கட்சியைச் சார்ந்த இவர் 31 ஜூலை 1978 தொடங்கி 29 நவம்பர் 1999 வரையில் 20 ஆண்டுகளுக்கும் மேலாகப் பதவியில் இருந்தார். அந்த வகையில் அவர் 'ஜெலுத்தோங் புலி' (*Tiger of Jelutong*) எனும் புனைப் பெயரைப் பெற்றார்.  

## காட்சியகம்
# நயோமினி ரத்நாயக்க வீரசூரிய



**நயோமினி ரத்நாயக்க வீரசூரிய** (*Nayomini Weerasooriya*) இலங்கையை சேர்ந்த ஒரு தொழில்முனைவோர் ஆவார். பத்திரிகையாளர், எழுத்தாளர் என்று பன்முகங்களில் இவர் இயங்குகிறார்..  
1965 ஆம் ஆண்டு அக்டோபர் மாதம் 13 ஆம் தேதியன்று பிறந்தார்.  

1980 ஆம் ஆண்டுகளில் இலங்கையில் தனி செய்தித்தாள்களில் ஒரு பத்திரிகையாளராக தனது வாழ்க்கையைத் தொடங்கினார். 1984 முதல் 1986 ஆம் ஆண்டு வரை செருமனியிலுள்ள பான் நகரில் உள்ள இண்டர் பிரசு சர்வீசு என்ற உலகாய செய்தி முகமையிலும் பத்திரிகையாளராகப் பணியாற்றினார்.  

பத்திரிகையில் கிடைத்த வெற்றிகரமான வாழ்க்கையைத் தொடர்ந்து வீரசூரிய மக்கள் தொடர்புக்கு சென்றார். இலங்கையின் பல முன்னணி நிறுவனங்களுடன் பணிபுரிந்தார். 1995 ஆம் ஆண்டில் தனது சொந்த பத்திரிகை நிறுவனத்தை நிறுவினார். இலங்கையின் முதல் பத்திரிகை நிறுவனங்களில் இதுவும் ஒன்றாகும். இந்நிறுவனத்தினர் முன்னணி உள்ளூர் மற்றும் உலகளாவிய அடையாளம் பெற்ற நிறுவனங்களுடன் பணிபுரிந்துள்ளனர் மற்றும் தொடர்ந்து பணிபுரிகின்றனர்..  

1998 ஆம் ஆண்டில் நயோமினி இலங்கையின் முன்னணி பெண்கள் இதழ்களில் ஒன்றான சத்யன் என்ற மாதாந்திர பெண்கள் வாழ்க்கை முறை இதழை நிறுவினார்..  

## நூல் பட்டியல்
| ஆண்டு | நூல் | வெளியீட்டாளர் |
| --- | --- | --- |
| 2003 | *தேசமான்ய டாக்டர். லலித் கொத்தலாவல : வாழ்க்கை வரலாறு* | } |
# திரிலோகி சிங்



**திரிலோகி சிங்** (*Triloki Singh*)(10 மார்ச் 1908-30 சனவரி 1980) என்பவர் ஓர் இந்திய அரசியல்வாதி ஆவார். இவர் 27 ஏப்ரல் 1967 முதல் 2 ஏப்ரல் 1968 வரையும், 3 ஏப்ரல் 1970 முதல் 2 ஏப்ரல் 1976 வரையும் மற்றும் ஏப்ரல் 3 1976 முதல் 3 இவருடைய இறப்பு வரை இந்திய தேசிய காங்கிரசின் உறுப்பினராக உத்தரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார். பிரஜா சோசலிச கட்சியின் உறுப்பினராக 1957 முதல் 1962 வரை உத்தரப் பிரதேச சட்டமன்றத்தில் எதிர்க்கட்சித் தலைவராகவும் இருந்தார். இவர் லக்னோ கிழக்கு தொகுதியிலிருந்து தேர்ந்தெடுக்கப்பட்டார்.
# இராமானந்த் யாதவ்



**இராமானந்த் யாதவ்** (*Ramanand Yadav*) என்பவர் ஓர் இந்திய அரசியல்வாதி ஆவார். பீகாரைச் சேர்ந்த இவர் இந்தியத் தேசிய காங்கிரசின் உறுப்பினர் ஆவார். இவர் இந்திய நாடாளுமன்றத்தின் மாநிலங்களைவை (மேல் சபை) உறுப்பினராகப் பீகாரைப் பிரதிநிதித்துவப்படுத்தும் வகையில் 1976 முதல் 1988 வரை பதவியிலிருந்தார்.
# மனோரமா பாண்டே



**மனோரமா பாண்டே** (*Manorama Pandey*) என்பவர் ஓர் இந்திய அரசியல்வாதி ஆவார். இவர் இந்தியத் தேசிய காங்கிரசின் உறுப்பினர் ஆவார். பாண்டே இந்திய நாடாளுமன்றத்தின் மேல் சபையான மாநிலங்களவையின் உறுப்பினராக 1958 முதல் 1970 வரையிலும் 1972 முதல் 1978 வரை பீகாரைப் பிரதிநிதித்துவம் அளிக்கும் வகையில் பதவி வகித்தார்.
# கராச்சி கால்நடை சந்தை

**கராச்சி கால்நடை சந்தை** (*Karachi Cattle Market*) பாக்கித்தான் நாட்டின் கராச்சி நகரத்திலுள்ள சோராப் கோத் திற்கு அருகிலுள்ள நெடுஞ்சாலையில் அமைந்துள்ளது. மாட்டு மண்டி அல்லது மாவேசி மண்டி என்றும் இச்சந்தை அழைக்கப்படுகிறது. ஒவ்வோர் ஆண்டும் அமைக்கப்படும் இக்கால்நடை சந்தை நடத்தப்படுகிறது. இந்த சந்தை பெரும்பாலும் ஆசியாவின் மிகப்பெரிய கால்நடை சந்தையாக கருதப்படுகிறது. மேலும் ஆயிரக்கணக்கான விலங்குகள் சிறிய, சுதந்திரமான வர்த்தகர்களால் விற்கப்படுகின்றன. இசுலாமியர்கள் மத்தியில் கொண்டாடப்படும் ஈத் அல்-ஆதா பண்டிகையின் காரணமாக வாங்குபவர்கள் விலங்குகளை பலியிடுவதற்காக வாங்குகிறார்கள்.  

## இடம் மற்றும் அளவு
கராச்சி கால்நடை சந்தை சோராப் கோத் இன்டர்சேஞ்சிலிருந்து 13 கிலோமீட்டர் தொலைவில் அமைந்துள்ளது. சந்தையின் அளவு 900 ஏக்கருக்கு மேல் ஆகும். இங்கு பசுக்கள், ஆடுகள் மற்றும் ஆட்டுக்குட்டிகள் உட்பட 700,000 எண்ணிக்கைக்கும் மேற்பட்ட கால்நடைகள் விற்பனைக்காக காட்சிப்படுத்தப்படுகின்றன.  

## போக்குவரத்து இடையூறுகள்
நகர் முழுவதும் வாங்குபவர்களுக்கு கால்நடைகளை வாங்க சந்தை வாய்ப்பளிக்கும் அதே வேளையில், சுற்றியுள்ள பகுதிகளில் பரவலான போக்குவரத்து நெரிசலை ஏற்படுகிறது. குல்சார் இ இச்ரி உள்ளிட்ட நெடுஞ்சாலையில் வசிப்பவர்கள், போக்குவரத்து நெரிசல் மற்றும் சாலைகள் அடைப்புக்கு எதிராக அடிக்கடி போராட்டம் நடத்தி வருகின்றனர்.
# சத்யா பாகின்



**சத்யா பாகின்** (*Satya Bahin*) என்பவர் ஓர் இந்திய அரசியல்வாதி ஆவார். இவர் இந்திய தேசிய காங்கிரசு கட்சியினைச் சார்ந்தவர். இவர் இந்திய தேசிய காங்கிரசின் உறுப்பினராக இந்திய நாடாளுமன்றத்தின் மேல் சபையான மாநிலங்களவையின் உறுப்பினராக உத்தரப் பிரதேசத்தை பிரதிநிதித்துவப்படுத்தும் வகையில் 1988 முதல் 1994 வரை பதவியிலிருந்தார்.
# பகுப்பு:Navseasoncats isolated



This maintenance/tracking category contains pages where was unable to link to *any* categories displayed in the navigation box, and is thus navigationally isolated. This could either be for:  
1. **tracking only:** the surrounding category structure is inherently sparse, or
1. **maintenance:** was prematurely or incorrectly added.

For large navigational gaps, or changes to the base category name, use on both sides of the gap/name change in addition to . Even if is isolated, it has the benefit of confirming the absence of nearby categories to the reader/maintainer.  

To remove a page from this category, fill in the surrounding category structure, if appropriate. Do not create empty surrounding categories for the sole purpose of removing this category.  

Pages in this category should only be added by Module:Navseasoncats.  

__HIDDENCAT__
# மாநிலங்களவைத் தேர்தல்கள் 1973


**மாநிலங்களவைத் தேர்தல்கள் 1973** (*1973 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 1973ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும்.  

## தேர்தல்கள்
பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.  

### தேர்ந்தெடுக்கப்பட்ட உறுப்பினர்கள்
1973-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 1973-1979 காலத்திற்கான உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 1979ஆம் ஆண்டில் இவர்கள் ஓய்வு பெற்றனர்*.* *பட்டியல் முழுமையடையவில்லை.*  
**1973-1979 காலத்திற்கான ராஜ்யசபா உறுப்பினர்கள்**

| - | கேரளா | பி.கே.குஞ்சாச்சென் | சிபிஎம் |
| --- | --- | --- | --- |
| கேரளா | எச். ஏ. சாம்நாட் | சுயே |  |
| கேரளா | வி. ஏ. சையது முகம்மது | இதேகா | 21/03/1977 |
| - | } |  |  |

## இடைத்தேர்தல்
1973ஆம் ஆண்டு கீழ்க்கண்ட இடைத்தேர்தல் நடைபெற்றது.  
| குஜராத் | யோகேந்திர மக்வானா | இந்திய தேசிய காங்கிரசு | 3 மே 1973 | 1976 |  |
| --- | --- | --- | --- | --- | --- |
| ஒடிசா | தேபானந்தா அமட் | இந்திய தேசிய காங்கிரசு | 6 மார்ச் 1973 | 1974 |  |
| பீகார் | அஜிசா இமாம் | இந்திய தேசிய காங்கிரசு | 20 மார்ச் 1973 | 1976 |  |
| பீகார் | கமல்நாத் ஜா | இந்திய தேசிய காங்கிரசு | 20 மார்ச் 1973 | 1974 |  |
| அசாம் | தே.கா.பருவா | இந்திய தேசிய காங்கிரசு | 19 சூலை 1973 | 1974 |  |
| குஜராத் | குமுத்பென் ஜோசி | இந்திய தேசிய காங்கிரசு | 15 அக்டோபர் 1973 | 1976 |  |
| உத்தரப்பிரதேசம் | கமலாபதி திரிபாதி | இந்திய தேசிய காங்கிரசு | 11 திசம்பர் 1973 | 1978 | } |
# பச்சைப் புலி இறால்


## பரவல்
*பின்னேயசு செமிசல்கேடசு* கிழக்கு ஆப்பிரிக்கா மற்றும் செங்கடல் கிழக்கிலிருந்து இந்தோனேசியா மற்றும் வடக்கு ஆத்திரேலியா வரை இந்தோ-மேற்கு பசிபிக் வரை பரவிக் காணப்படுகிறது. இது சூயஸ் கால்வாய் மூலம் கிழக்கு மத்திய தரைக்கடலை காலனித்துவப்படுத்தியது. இதை ஒரு லெஸ்செப்சியன் குடியேற்றமாக மாற்றியது.  

## வாழ்விடம் மற்றும் சூழலியல்
கடலோர நீரின் ஆழம் 130மீ வரை உள்ள மணல் மற்றும் சேறு நிறைந்த பகுதிகளில் *பின்னேயசு செமிசல்கேடசு* காணப்படுகிறது. பாரசீக வளைகுடாவில் *பி. செமிசல்கேட்டசு* திசம்பர் மற்றும் மார்ச் மாதங்களில் முட்டையிடுகின்றன. ஆனால் இலையுதிர் காலத்தில் இரண்டாம் நிலை உச்சம் அடையும். 90% பெண் இறால்கள் 54 மிமீ நீளத்தை அடைந்தபின் பாலியல் முதிர்ச்சியை அடைகின்றன. முட்டையிடுதல் நிகழ்வு முக்கியமாகக் கடலில் நடைபெறுகிறது. முதிர்ச்சியடைந்த இறால்கள் கடல்சார்ந்தும், இளம் இறால்கள் கழிமுகச் சூழலைச் சார்ந்து காணப்படுகின்றன.  

## மனித பயன்பாடு
*பின்னேயசு செமிசல்கேடசு* மடகாசுகர், ஆப்பிரிக்காவின் கிழக்கு கடற்கரை மற்றும் செங்கடல் மிதமான முக்கியத்துவம் வாய்ந்தது. ஏடன் வளைகுடா முதல் பாக்கித்தான் வரையிலான தென்மேற்கு ஆசியக் கடற்கரையோரங்களில் இந்த இனம் கடல் மீன்பிடி தொழிலில் முக்கியத்துவம் வாய்ந்தது. இந்தியாவில் இது *பின்னேயஸ் மோனோடானைப்* போல வணிக ரீதியாக முக்கியத்துவம் பெறவில்லை. *பின்னேயசு செமிசல்கேடசு* இலங்கை, சிங்கப்பூர், பிலிப்பீன்சு, ஆங்காங், சப்பான் மற்றும் கொரியாவின் தெற்கு கடல் ஆகிய பகுதிகளில் பொருளாதார ரீதியாக முக்கியமான இனமாகும் . மத்தியதரைக்கடலில் *பி.* *செமிசல்கேடசு* துருக்கி, இஸ்ரேல் மற்றும் எகிப்து ஆகிய நாடுகளில் மீன்வளத்தில் முக்கியமானதாகி வருகிறது.  

இந்தியாவில் *பின்னேயசு செமிசல்கேடசு* கங்கை வடிநிலப்பகுதியில் உள்ள நெல் வயல்களில் இறால் நெற்பயிருடன் வளர்க்கப்படுகிறது. தைவான் மற்றும் தாய்லாந்தில் இந்த வகை மீன் வளர் சோதனைகள் நடத்தப்படுகின்றன. பாக்கித்தானில் பிடிக்கப்படும் இறால்கள் உறைநிலையிலோ அல்லது கலன்களில் அடைக்கப்பட்டோ ஏற்றுமதி செய்யப்படுகின்றன. இந்த இறால்கள் இறால் உணவு மற்றும் இறால் கூழ் செய்யப் பயன்படுத்தப்படுகின்றன.  

## இறக்குமதி தடை-ஆத்திரேலியா
2017ஆம் ஆண்டில் தென்கிழக்கு ஆசியாவில் வெள்ளைப்புள்ளி நோய் அதிகமாகக் காணப்பட்டது. இதனால் ஆத்திரேலியா இந்த இறால் இறக்குமதியைத் தடை செய்தது.
# மிச்மி பெரும் பறக்கும் அணில்



**மிச்மி பெரும் பறக்கும் அணில்** (*Mishmi giant flying squirrel*)(*பெத்தாவூரிசுடா மிசுமியென்சிசு*) என்பது அணில் குடும்பத்தில் உள்ள கொறிக்கும் சிற்றினமாகும். இது 600 முதல் 1,600 மீட்டர் உயரமுள்ள கிழக்கு இமயமலைக் காடுகளிலிருந்து 2009-ல் முதலில் விவரிக்கப்பட்டது. இந்தியாவின் வடகிழக்கு அருணாச்சலப் பிரதேசத்தின் மிச்மி மலைகளில் (அண்டை நாடான சீனாவின் எல்லைக்கு அப்பாலும் இது காணப்படலாம்). இந்த மாபெரும் பறக்கும் அணிலின் உயிரியல் வகைபாட்டியல் நிலை இன்னும் முழுமையாகத் தீர்க்கப்படவில்லை.
# இடும்பன்

**இடும்பன்** என்பது கீழ்கண்டவர்களை குறிப்பதாக இருக்கலாம்  

- இடும்பன் (கௌமாரம்) தமிழ்நாட்டிலும் ஈழத்திலும் வழிபாடு பெறும் தெய்வங்களில் ஒருவர்.
- இடும்பன்காரி (கதைமாந்தர்) கல்கி எழுதிய பொன்னியின் செல்வன் புதினத்தில் வருகின்ற பாண்டிய ஆபத்துதவிகளில் ஒருவர்.
- இடும்பன் (மகாபாரதப் பாத்திரம்) மகாபாரதக் கதையில் வரும் காட்டுவாசி இராட்சதன். இவர் இடும்பியின் உடன்பிறந்தவர்.
# கிராந்திகாரி மோர்ச்சா


**கிராந்திகாரி மோர்ச்சா** (*Krantikari Morcha*)('புரட்சிகர முன்னணி') என்பது இந்திய மாநிலமான உத்தரப்பிரதேசத்தின் அரசியல் கூட்டணியாகும். 1987ஆம் ஆண்டு முலாயம் சிங் யாதவ் இக்கூட்டணியினை ஏற்படுத்தினார். யாதவ் தலைமையில் லோக்தளத்தில் பிளவு ஏற்பட்டது. முலாயமின் லோக் தளம் அணி இந்திய பொதுவுடைமைக் கட்சி, இந்தியப் பொதுவுடைமைக் கட்சி (மார்க்சிஸ்ட்), சந்திரசேகரின் ஜனதா கட்சி, ஜன்வாடி கட்சி மற்றும் மேனகா காந்தியின் சஞ்சய் விசார் மஞ்ச் ஆகிய கட்சிகள் இணைந்து இக்கூட்டணியினை அமைத்தன.
# நிர்பயா


**நிர்பயா** (*Nirbhaya*) என்பது இந்தியாவில் உத்தரப் பிரதேச காவல்துறை (தற்போது கேரள முதல்வர் கூட) வழங்கிய அலைபேசி செயலியாகும். இது பெண்களின் பாதுகாப்பை மேம்படுத்த வடிவமைக்கப்பட்டுள்ளது. இது தற்போது நொய்டா குடியிருப்பாளர்களுக்குக் கிடைக்கிறது. இதனுடைய பீட்டா பதிப்பு **நிர்பயா@நொய்டா: அச்சமின்றி இருங்கள்!** (Nirbhaya@Noida: Be fearless!) எனக் கிடைக்கிறது.  

உத்தரப்பிரதேச காவல்துறை படிப்படியாக உத்தரப்பிரதேசம் முழுவதும் இந்தச் செயலியை வெளியிட்டது. இது 2012 தில்லி கூட்டுப் பலாத்காரத்தில் பாதிக்கப்பட்ட பெண்ணின் நினைவாகப் பெயரிடப்பட்டது.
# விஜயப்பூர், பெங்களூர் ஊரகம்


**விஜயப்பூர் அல்லது விஜயப்புரா** (**Vijayapur**), இந்தியாவின் கர்நாடகா மாநிலத்தின் பெங்களூரு ஊரக மாவட்டத்தில் உள்ள தேவனஹள்ளி தாலுக்காவில் அமைந்த சிறு நகரம் மற்றும் நகராட்சி ஆகும். இது பெங்களூருக்கு வடகிழக்கே 48.6 கிலோ மீட்டர் தொலைவில் உள்ளது. இந்நகரம் கடல் மட்டத்திலிருந்து 883 மீட்டர் உயரத்தில் உள்ளது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 23 வார்டுகளும், 8,086 வீடுகளும் கொண்ட விஜயப்பூர் நகரத்தின் மக்கள் தொகை 34,866 ஆகும். அதில் ஆண்கள் 17,737 மற்றும் பெண்கள் 17,129 ஆக உள்ளனர். பாலின விகிதம் 1000 ஆண்களுக்கு 966 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 81% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,625 மற்றும் 1,665 ஆகவுள்ளனர். இதன் மக்கள் தொகையில் இந்துக்கள் 69.22%, இசுலாமியர் 29.88 மற்றும் பிறர் 0.18% ஆகவுள்ளனர்.
# ரானேபென்னூர்



**ரனேபென்னுரு அல்லது ராணிபென்னுரு** (**Ranebennuru**), தென்னிந்தியாவில் உள்ள கர்நாடகம் மாநிலத்தில் உள்ள ஆவேரி மாவட்டத்தில் உள்ள ரனேபென்னரு தாலுகாவின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாவட்டத் தலைமையிடமான ஆவேரிக்கு தென்கிழக்கில் 33.7 கிலோ மீட்டர் தொலைவிலும்; பெங்களூரு நகரத்திற்கு வடமேற்கே 303.9 கிலோ மீட்டர் தொலைவிலும்; மங்களூருவிற்கு வடகிழக்கே 276.3 கிலோ மீட்டர் தொலைவிலும்; ஹூப்ளிக்கு தென்கிழக்கில் 110.2 கிலோ மீட்டர் தொலைவிலும் உள்ளது. இந்நகரம் கடல்மட்டத்திலிருந்து 605 மீட்டர் உயரத்தில் உள்ளது. ரானேபென்னரு தாலுகாவில் புல்வாய் மான்கள் சரணாலயம் உள்ளது. ரானேபென்னரு தாலுகாவில் பருத்தி மற்றும் சோளம் அதிகம் விளைவிக்கப்படுகிறது.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 31 வார்டுகளும், 21,871 வீடுகளும் கொண்ட ரனேபென்னூரு நகரத்தின் மக்கள் தொகை 1,06,406 ஆகும். அதில் ஆண்கள் 54,040 மற்றும் பெண்கள் 52,366 ஆக உள்ளனர். பாலின விகிதம் 1000 ஆண்களுக்கு 969 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 86% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,079 மற்றும் 3,821 ஆகவுள்ளனர்.  

இதன் மக்கள் தொகையில் இந்துக்கள் 71.21%, இசுலாமியர் 26.93%, சமணர்கள் 0.85, கிறித்தவர்கள் 0.67% மற்றும் பிறர் 0.33% ஆகவுள்ளனர்.
# குழலி



**குழலி** (*Kuzhali*) என்பது நடிகர் விக்னேசு மற்றும் நடிகை ஆரா நடிப்பில், சேரா கலையரசன் இயக்கி 2022 ஆம் ஆண்டு வெளியான இந்திய தமிழ் மொழி நாடகத் திரைப்படமாகும். 2022 ஆம் ஆண்டு செப்டம்பர் மாதம் 23 ஆம் நாளன்று குழலி திரைப்படம் வெளியிடப்பட்டது.  

## நடிகர்கள்

- சுப்ரமணியாக விக்னேசு
- குழலியாக ஆரா
- மகா
- சாலினி
- செந்தி குமாரி
- அலெக்சு

## தயாரிப்பு
விக்னேசு மற்றும் எசுத்தர் அனில் ஆகியோர் முக்கிய வேடத்தில் நடிக்க, 2017 ஆம் ஆண்டின் தொடக்கத்தில் படத்தின் தயாரிப்பு தொடங்கியது. படப்பிடிப்பைத் தொடங்கிய பின்னர் நடிகை திட்டத்திலிருந்து விலகியதால் நடிகை ஆரா மாற்றப்பட்டார்.  

## வரவேற்பு
குழலி திரைப்படம் 23 செப்டம்பர் 2022 அன்று தமிழ்நாடு முழுவதும் வெளியிடப்பட்டது. *மாலை மலர் செய்தித்தாளில்* திரைப்படத்திற்கு நேர்மறையான விமர்சனம் கிடைத்தது. "இனிமையானது" என்று குறிப்பிட்டு, 5 நட்சத்திரங்களுக்கு 2.75 நட்சத்திரம் என்ற மதிப்பும் அளிக்கப்பட்டது. *தினமலர் நாளிதழில் திரைப்*படத்திற்கு கலவையான விமர்சனம் அளிக்கப்பட்டது.
# தமன் நகரம்

வின் கெர்ச் நகரத்தையும், உருசியாவின் தமன் நகரத்தையும் இணைக்கும் 18.1 கிலோ மீட்டர் நீளம் கிரியமியக் கடல்பாலம்]]  

**தமன்** (**Taman**) , உருசியா நாட்டின் தென்கிழக்கில் உக்ரைன் நாட்டை ஒட்டி அமைந்த கிராஸ்னதார் பிரதேசத்தில் உள்ள டெம்ரியுக்ஸ்கி மாவட்டத்தில் உள்ள தமன் வளைகுடாவில் உள்ள கடற்கரை சிற்றூர் ஆகும். தமன் நகரத்திலிருந்து கிரிமியாவில் உள்ள கெர்ச் நகரத்தையும் 18 கிலோ மீட்டர் நீளமுள்ள கிரிமியக் கடல்பாலம் இணைக்கிறது. 2020-இல் இதன் மக்கள் தொகை 9,47 ஆகும். தமனில் சிறு கடற்கரை துறைமுகம் உள்ளது.  

## இதனையும் காண்க
- கெர்ச் நகரம்
- கிரிமியப் பாலம்
# சூரிய வானம்பாடி


**சூரிய வானம்பாடி** (*Sun lark*)(*கெலெரிடா மோடெசுடா*) அல்லது **நைஜீரிய சூரிய வானம்பாடி** என்பது அலாடிடே குடும்பத்தில் உள்ள வானம்பாடிச் சிற்றினமாகும். இதன் வரம்பு முக்கியமாக சூடான் முழுவதும் (சாகேலின் தெற்கே), கினியாவிலிருந்து தெற்கு சூடான் வரை பரவியுள்ளது. இதன் இயற்கையான வாழ்விடங்கள் வறண்ட சவன்னா மற்றும் மிதவெப்பமண்டல அல்லது வெப்பமண்டல உலர் தாழ் நில புல்வெளி ஆகும்.  

## வகைப்பாட்டியல்
### துணயினங்கள்
நான்கு துணையினங்கள் அங்கீகரிக்கப்பட்டுள்ளன:  

- *கெ. மோ. மோடெசுடா*- <small>யூகுலின், 1864</small>: புர்கினா பாசோ மற்றும் வடக்கு கானா கிழக்கிலிருந்து தெற்கு சூடான் வரை கண்டுபிடிக்கப்பட்டது
- **புடா-ஜாலன் சூரிய வானம்பாடி** (*கெ. மோ. நைசிரிடா*) - <small>(குரோட், 1920)</small>: செனகல், காம்பியா, கினியா, சியரா லியோன் மற்றும் தெற்கு மாலியில் காணப்படுகிறது
- **நாகவுண்டரே சூரிய வானம்பாடி** (*கெ. மோ. இசுட்ரம்பெலி*, *கே. மோ. சத்துராடா*)<small>(ரெய்ச்செனோவ், 1910)</small>: முதலில் *மிராப்ரா* பேரினத்தில் ஒரு தனி சிற்றினமாக வகைப்படுத்தப்பட்டது. கேமரூன்
- **யூலே சூரிய வானம்பாடி** (*கெ. மோ. புகோலிகா*)<small>(ஹார்ட்லாப், 1887)</small>: முதலில் *மிராப்ரா* பேரினத்தில் தனி சிற்றினமாக வகைப்படுத்தப்பட்டது. தென்கிழக்கு மத்திய ஆப்பிரிக்கக் குடியரசு, காங்கோவின் வடகிழக்கு மக்களாட்சிக் குடியரசு மற்றும் தீவிர வடமேற்கு உகாண்டாவில் காணப்படுகிறது
# மிரியாலகுடா



**மிரியாலகுடா** (**Miryalaguda**), தென்னிந்தியாவில் உள்ள தெலுங்காணா மாநிலத்தின் நல்கொண்டா மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான நல்கொண்டாவிலிருந்து 44 கிலோ மீட்டர் தொலைவிலும்; மாநிலத் தலைநகரான ஐதராபாத்திலிருந்து 142 கிலோ மீட்டர் தொலைவிலும் உள்ளது. இது கடல் மட்டத்திலிருந்து 105 மீட்டர் உயரத்தில் உள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி மிரியாலகுடா நகரத்தின் மக்கள் தொகை 104,918 ஆகும். அதில் ஆண்கள் 52,565 மற்றும் பெண்கள் 52,353 ஆக உள்ளனர். பாலின விகிதம் 1000 ஆண்களுக்கு 996 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு 81.40% ஆகவுள்ளது. இதன் மக்கள் தொகையில் இந்துக்கள் 84.06%, இசுலாமியர் 14.47%, கிறித்தவர்கள் 1.22% மற்றும் பிறர் 0.24% ஆகவுள்ளனர்.
# சப்பானிய வாலாட்டி


**சப்பானிய வாலாட்டி** (*Japanese wagtail*)(*மோட்டாசில்லா கிராண்டிசு*) என்பது நெட்டைக்காலி மற்றும் வாலாட்டி குடும்பமான மோட்டாசிலிடேவினைச் சேர்ந்த பறவை சிற்றினமாகும். இதன் தாயகம் சப்பான் மற்றும் கொரியா ஆகும்.  

## விளக்கம்
சப்பானிய வாலாட்டி சுமார் 20 செ.மீ. நீளமுடையன. ஆண் பெண் குருவிகள் ஒரே மாதிரியாகத் தோற்றமளிக்கும். இவை வெள்ளை அடிப்பகுதி மற்றும் மேல் பகுதி, தொண்டை மற்றும் முதுகு கருப்பு நிறத்துடன் காணப்படும். இவற்றின் சூப்பர்சிலியாவும் வெள்ளை நிறத்தில் இருக்கும். இவற்றின் அலகு கருப்பு நிறத்திலும் கால்களும் பாதமும் அடர் சாம்பல் நிறத்திலுள்ளன. இளம் குருவிகளின் இறகுகள் முதிர்ச்சியடைந்த குருவியினை விடச் சாம்பல் நிறமாக இருக்கும்.  

### கூடு
சப்பானிய வாலாட்டிகள் பெரிய குழுக்களாக மரங்களில் ஒன்றாகக் கூடுகின்றன.  

### இனப்பெருக்கம்
தண்ணீருக்கு அருகில் உள்ள துவாரங்களில் கூடு கட்டுகிறது. பெற்றோர்கள் இருவரும் முட்டைகளையும் குஞ்சுகளையும் கவனித்துக்கொள்கின்றன. ஒவ்வொரு கூட்டிலும் நான்கு முதல் ஆறு முட்டைகள் இடும்.  

## பரவல்
இதன் தாயகம் சப்பான் மற்றும் கொரியா ஆகும். தைவான், கிழக்கு சீனா மற்றும் தூர கிழக்கு ரஷ்யாவில் அலைந்து திரிபவைகளாகப் இப்பறவைகள் பதிவு செய்யப்பட்டுள்ளன. இது உள்நாட்டு ஈரநிலங்களிலும், விளை நிலங்களிலும், நகர்ப்புறங்களிலும் வாழ்கிறது.
# சாவோ தொமே குட்டைவால்


**சாவோ தொமே குட்டைவால்** (*São Tomé shorttail*)(*மோட்டாசில்லா போகாகி*) அல்லது போகேஜி நீண்ட அலகு வாலாட்டிக் குருவிச் சிற்றினம் ஆகும். இது **மோட்டாசிலிடே** குடும்பத்தினைச் சார்ந்த பறவையாகும். இது *அமுரோசிச்லா* பேரினத்தின் ஒரே ஒரு சிற்றினமாக வகைப்படுத்தப்பட்டது. ஆனால் 2015ஆம் ஆண்டு பரிணாம மரபு வழி ஆய்வு இதை *மோட்டாசில்லா* பேரினத்தில் உள்ள வாட்டிகளுடன் வைக்கப்பட்டது. இது சாவோ தொமே தீவின் மத்திய மற்றும் தெற்கு பகுதிகளில் மட்டுமே காணப்படும் அகணிய உயிரி ஆகும் இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இந்தச் சிற்றினம் சிறிய அளவிலான எண்ணிக்கையில் உள்ளது. இது வாழ்விட இழப்பால் அச்சுறுத்தப்படுகிறது.